|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Navrhované prírodné rezervácie označené pod zjednocujúcim názvom Pralesy Slovenska (ďalej len „PR Pralesy Slovenska“) sa prekrývajú s národnými parkami vrátane ich ochranných pásiem a s chránenými krajinnými oblasťami (cca 86 % prekryv), s chránenými vtáčími územiami (cca 86 % prekryv) a s územiami európskeho významu (cca 93 % prekryv). Schválením návrhu nariadenia vlády Slovenskej republiky, ktorým sa vyhlasujú prírodné rezervácie Pralesy Slovenska (ďalej len „návrh nariadenia vlády“), dôjde k zvýšeniu stupňa ochrany spolu na 76 lokalitách v rôznych častiach Slovenska s celkovou výmerou 6 462,42 ha.  Vyhlásením PR Pralesy Slovenska sa predpokladá dlhodobý pozitívny vplyv na prírodné hodnoty, ktoré sú predmetom ochrany tohto územia. Predmetom ochrany PR Pralesy Slovenska je 6 prioritných biotopov európskeho významu Ls 4 Lipovo-javorové sutinové lesy (\* 9180), Ls 3.1 Teplomilné submediteránne dubové lesy (\* 91H0), Ls 3.52 Sucho- a kyslomilné dubové lesy (\* 91I0), Kr 10 Kosodrevina (\* 4070), Pi 5 Pionierske porasty zväzu Alysso-Sedion albi na plytkých karbonátovýcha bázických substrátoch (\* 6110) a Tr 2 Subpanónske travinno-bylinné porasty (\* 6240), 15 biotopov európskeho významu Al 3 Alpínske a subalpínske vápnomilné travinno-bylinné porasty (6170), Al 5 Vysokobylinnné spoločenstvá alpínskeho stupňa (6430), Al 9 Vresoviská a spoločenstvá kríčkov v subalpínskom a alpínskom stupni (4060), Br 6 Brehové porasty deväťsilov (6430), Ls 5.1 Bukové a jedľovo-bukové kvetnaté lesy (9130), Ls 5.2 Kyslomilné bukové lesy (9110), Ls 5.3 Javorovo-bukové horské lesy (9140), Ls 5.4 Vápnomilné bukové lesy (9150), Ls 6.2 Reliktné vápnomilné borovicové a smrekovcové lesy (91Q0), Ls 9.1 Smrekové lesy čučoriedkové (9410), Ls 9.2 Smrekové lesy vysokobylinné (9410), Sk 1 Karbonátové skalné steny a svahy so štrbinovou vegetáciou (8210), Sk 2 Silikátové skalné steny a svahy so štrbinovou vegetáciou (8220), Sk 3 Silikátové sutiny v montánnom až alpínskom stupni (8110) a Tr 5 Suché a dealpínske travinno-bylinné porasty (6190) a 4 biotopy národného významu Al 6 Vysokosteblové spoločenstvá horských nív na silikátovom podklade, Ls 2.1 Dubovo-hrabové lesy karpatské, Ls 6.1 Kyslomilné borovicové a dubovo-borovicové lesy a Ls 8.0 Jedľové a jedľovo-smrekové lesy.  Za prioritné biotopy európskeho významu (označené vyššie symbolom \*) sa označujú biotopy, ktoré sú na území Európskej únie ohrozené vymiznutím a za ochranu ktorých má Európska únia osobitnú zodpovednosť.  Vyhlásením PR Pralesy Slovenska sa predpokladá pozitívny vplyv aj na ďalšie zložky životného prostredia, napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | PR Pralesy Slovenska, Národný park (NP) Nízke Tatry a jeho ochranné pásmo, NP Malá Fatra, NP Veľká Fatra, NP Muránska planina, Chránená krajinná oblasť (CHKO) Štiavnické vrchy, CHKO Poľana, CHKO Malé Karpaty, CHKO Vihorlat, CHKO Ponitrie | | *celkové hodnotenie environmentálnej významnosti vplyvu* | veľmi významný, priaznivý |   Opatrenia sú prioritne zamerané na ochranu biotopov európskeho a národného významu, ktoré sú predmetom ochrany územia, ale výsledným efektom bude aj zachovanie alebo zlepšenie stavu ďalších druhov živých organizmov, vrátane druhov národného a európskeho významu, ktoré sa v území vyskytujú. PR Pralesy Slovenska poskytuje dobré existenčné podmienky viacerým vzácnym druhom živočíchov.   1. **Voda**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | PR Pralesy Slovenska, NP Nízke Tatry a jeho ochranné pásmo, NP Malá Fatra, NP Veľká Fatra, NP Muránska planina, CHKO Štiavnické vrchy, CHKO Poľana, CHKO Malé Karpaty, CHKO Vihorlat, CHKO Ponitrie | | *celkové hodnotenie environmentálnej významnosti vplyvu* | významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany PR Pralesy Slovenska môže pozitívne ovplyvniť všetky zložky okolitého ekosystému vrátane vôd. Celé lokality Bartkovo, Busov, Dolný Chlm, Flos, Holičná, Obrštín, Skalnatá, Sivá skala, Snožka, Stebnícka Magura, Šturec, Tanečnica, Zámok a časti lokalít Bystrá dolina, Kľak, Kráľova hoľa, Príslop, Vysoká sú súčasťou vyhlásených pasiem hygienickej ochrany podzemných vôd II. stupňa. V ochrannom pásme III. stupňa vodárenských zdrojov podzemných vôd sa nachádzajú lokality Dolný Chlm, Horná skala, Klzký vrch a Snoža. Lokality Busov a Sivá skala sú súčasťou ochranného pásma II. stupňa prírodných liečivých zdrojov v Cigeľke. Toto ochranné pásmo je vymedzené vo vyhláške Ministerstva zdravotníctva Slovenskej republiky č. 480/2001 Z. z., ktorou sa vyhlasujú ochranné pásma prírodných liečivých zdrojov v Cigeľke. Lokalita Suť je súčasťou ochranného pásma II. stupňa prírodných liečivých zdrojov v Sklenných Tepliciach. Toto ochranné pásmo je vymedzené vo vyhláške Ministerstva zdravotníctva Slovenskej republiky č. 57/2005 Z. z., ktorou sa vyhlasujú ochranné pásma prírodných liečivých zdrojov v Sklenných Tepliciach.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | PR Pralesy Slovenska, NP Nízke Tatry a jeho ochranné pásmo, NP Malá Fatra, NP Veľká Fatra, NP Muránska planina, CHKO Štiavnické vrchy, CHKO Poľana, CHKO Malé Karpaty, CHKO Vihorlat, CHKO Ponitrie | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany PR Pralesy Slovenska pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | PR Pralesy Slovenska, NP Nízke Tatry a jeho ochranné pásmo, NP Malá Fatra, NP Veľká Fatra, NP Muránska planina, CHKO Štiavnické vrchy, CHKO Poľana, CHKO Malé Karpaty, CHKO Vihorlat, CHKO Ponitrie | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany PR Pralesy Slovenska pozitívne ovplyvní všetky zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením návrhu nariadenia vlády sa za chránené územie vyhlásia doteraz nedostatočne chránené pralesy a prírodné lesy Slovenska spolu na 76 lokalitách v rôznych častiach Slovenska s celkovou výmerou 6 462,42 ha. Ako je uvedené v časti 5.1, navrhované PR Pralesy Slovenska sa prekrývajú s už existujúcimi chránenými územiami. Osobitne nechránené sú časti v 7 lokalitách na výmere 276 ha, ktoré sú v súčasnosti v 1. stupni ochrany. Na všetkých lokalitách dôjde vyhlásením PR Pralesy Slovenska k zvýšeniu stupňa ochrany na 5. stupeň, čím začnú prírodné procesy v rámci lokalít a ich širšieho okolia v rámci NP Nízke Tatry a jeho ochranného pásma, NP Malá Fatra, NP Veľká Fatra, NP Muránska planina, CHKO Štiavnické vrchy, CHKO Poľana, CHKO Malé Karpaty, CHKO Vihorlat a CHKO Ponitrie.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | PR Pralesy Slovenska, NP Nízke Tatry a jeho ochranné pásmo, NP Malá Fatra, NP Veľká Fatra, NP Muránska planina, CHKO Štiavnické vrchy, CHKO Poľana, CHKO Malé Karpaty, CHKO Vihorlat, CHKO Ponitrie | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| PR Pralesy Slovenska pozostávajú zo 76 lokalít a svojou výmerou prispejú k ochrane prírody a k posilneniu kapacít pre migráciu živočíchov. Vzhľadom na to, že takmer celou výmerou zasahuje do chránených vtáčích území a území európskeho významu, 5. stupeň ochrany významne ovplyvní dotknuté lesné ekosystémy a na ne viazané druhy. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |